Euroopa Liidu toimimise lepingu artikli 294 artikli 6 kohane KOMISJONI TEATIS EUROOPA PARLAMENDILE, milles käsitletakse nõukogu seisukohta eesmärgiga võtta vastu Euroopa Parlamendi ja nõukogu määrus, millega muudetakse määrust (EÜ) nr 1889/2006 rahastamisvahendi loomise kohta demokraatia ja inimõiguste edendamiseks kogu maailmas /* KOM/2010/0789 lõplik - COD 2009/0060 */





[pic] | EUROOPA KOMISJON | Brüssel 13.12.2010 KOM(2010) 789 lõplik 2009/0060/B (COD) Euroopa Liidu toimimise lepingu artikli 294 artikli 6 kohane KOMISJONI TEATIS EUROOPA PARLAMENDILE, milles käsitletakse nõukogu seisukohta eesmärgiga võtta vastu Euroopa Parlamendi ja nõukogu määrus, millega muudetakse määrust (EÜ) nr 1889/2006 rahastamisvahendi loomise kohta demokraatia ja inimõiguste edendamiseks kogu maailmas 2009/0060/B (COD) Euroopa Liidu toimimise lepingu artikli 294 artikli 6 kohane KOMISJONI TEATIS EUROOPA PARLAMENDILE, milles käsitletakse nõukogu seisukohta eesmärgiga võtta vastu Euroopa Parlamendi ja nõukogu määrus, millega muudetakse määrust (EÜ) nr 1889/2006 rahastamisvahendi loomise kohta demokraatia ja inimõiguste edendamiseks kogu maailmas 1. TAUSTTEAVE Ettepaneku Euroopa Parlamendile ja nõukogule edastamise kuupäev (dokument KOM(2009) 194 (lõplik) – 2009/0060B COD): | Edastamine: 21. aprill 2009. Parandus: 30. november 2009. Muudatus: 1. detsember 2009 (Lissaboni lepingu jõustumine) | Euroopa Parlamendi arvamus, esimene lugemine: | 21. oktoober 2010 | Muudetud ettepaneku edastamise kuupäev: | […]. | Nõukogu seisukoha vastuvõtmise kuupäev: | 10. detsember 2010 | 2. KOMISJONI ETTEPANEKU EESMÄRK ELi erinevate väliskoostöö rahastamisvahendite puhul võib täheldada järjepidevuse puudumist seoses erandiga põhimõttest, et liidu abi ei kasutata kolmandate riikide kehtestatud maksude, lõivude ja muude tasude maksmiseks. Demokraatia ja inimõiguste Euroopa rahastamisvahendi raames ei võimaldata selliste kulude abikõlbmatusse paindlikult suhtuda. Muude vahendite raames nähakse ette, et kõnealuste kulude tasumiseks ei või liidu abi „üldiselt” kasutada. Nende puhul on siiski olenevalt konkreetsest juhtumist lubatud teatav pandlikkus ja vastutav eelarvevahendite käsutaja võib vajaduse korral lubada kõnealuste kulude tasumiseks kasutada liidu abi, et tagada usaldusväärne finantsjuhtimine ning programmide ja projektide tõhus rakendamine. Ettepanekuga lisatakse teksti ainult sõna „üldiselt”. 3. MÄRKUSED NÕUKOGU SEISUKOHA KOHTA 3.1. Üldised märkused nõukogu seisukoha kohta Komisjon võib nõustuda nõukogu seisukohaga, mis on kooskõlas komisjoni esialgse ettepanekuga ja Euroopa Parlamendi esimese lugemise tulemustega. Erandiks on allpool esitatud konkreetsed küsimused. 3.2. Nõukogu seisukoha põhijooned Nõukogu seisukoha põhipunktid on järgmised: - Maksud ja lõivud . Maksude, lõivude ja muude tasude abikõlbmatuse sättesse on lisatud sõna „üldiselt”, et võimaldada teha erandeid, mille üle otsustab eelarvevahendite käsutaja, kes annab vajaduse korral asjakohased juhised. - Kaks eraldi õigusakti : üks arengukoostöö rahastamisvahendi ja üks demokraatia ja inimõiguste Euroopa rahastamisvahendi jaoks. Komisjon tegi esialgu ettepaneku võtta vastu üks õigusakt, millega tehakse üks ja sama muudatus mõlema rahastamisvahendi puhul. Nüüd on arengukoostöö rahastamisvahendi jaoks ettenähtud samalaadne muudatus (millega lisatakse sõna „üldiselt”) inkorporeeritud nõukogu seisukohta dokumendi KOM(2010) 102 (lõplik) – 2010/0059 COD (millega muudetakse arengukoostöö rahastamisvahendi määrust, et lisada sellesse banaanisektori kaasnevad meetmed) kohta. 3.3. Konkreetsed küsimused (parlamendi muudatusettepanekud, mis ei ole nõukogule vastuvõetavad): Delegeeritud õigusaktid (Euroopa Liidu toimimise lepingu artikkel 290). Parlament püüdis teha oma esimesel lugemisel muudatusettepanekuid, et kohaldada seda menetlust komisjoni mitmeaastaste strateegiadokumentide vastuvõtmise suhtes. Kõnealuses küsimuses ei olnud võimalik kokkulepet saavutada vaatamata pikka aega kestnud intensiivsetele läbirääkimistele (2. veebruaril, 23. märtsil ja 20. oktoobril toimunud kolmepoolsed kõnelused). Oma esimese lugemise seisukohas nõukogu parlamendi muudatusettepanekutega ei nõustunud. Komisjon on nõus jätkama oma jõupingutusi institutsioonide seisukohtade kooskõlastamiseks ja selleks, et leida võimalusi parlamendi muudatusettepanekutega seotud peamiste mureküsimuste lahendamiseks, tagades eelkõige, et parlament saaks väliskoostöö strateegiate koostamist ja välistegevuse rahastamisvahendite kasutamist nõuetekohaselt kontrollida. 4. KOKKUVÕTE Komisjon võib nõukogu esimese lugemise seisukohaga nõustuda.